SAPPE โชว์กำไรไตรมาส 2 โต 53% แตะ 127 ลบ. รับยอดขายตปท.พุ่ง
SAPPE กำไรไตรมาส 2/64 โตกว่า 53.31% แตะ 126.87 ลบ. จากปีก่อนกำไร 82.75 ลบ. ส่วนงวด 6 เดือนกำไร 213.43 ลบ. โต 29.54% จากปีก่อนมีกำไร 164.76 ลบ. รับยอดขายตปท.พุ่ง - ต้นทุนลด
SAPPE กำไร Q2 โต 53% แตะ 127 ลบ. จากปีก่อน 82.75 ลบ. ส่วนงวด 6 เดือนกำไร 213.43 ลบ. โต 29% จากปีก่อน 164.76 ลบ. รับยอดขายตปท.พุ่ง - ต้นทุนลด
13 ส.ค. 2564

บริษัท เซ็ปเป้ จำกัด (มหาชน) หรือ SAPPE รายงานผลการดำเนินงานงวดไตรมาส 2 และงวด 6 เดือนแรกของปี 2564 มีกำไรสุทธิ ดังนี้

โดยบริษัทฯมีรายได้จากการขายในไตรมาสนี้เท่ากับ 891.0 ล้านบาท เพิ่มขึ้นจากไตรมาสเดียวกันกับปีก่อนหน้าที่ 704.4 ล้านบาท หรือเพิ่มขึ้น 26.5% เปรียบเทียบกับไตรมาสที่ 2/2563 โดยแบ่งเป็นรายได้จากการขายในประเทศ 309.6 ล้านบาท คิดเป็นการลดลง 3.8% เมื่อเปรียบเทียบกับไตรมาสเดียวกันปีก่อนหน้า และรายได้จากการขายต่างประเทศ 581.4 ล้านบาท คิดเป็นการเพิ่มขึ้น 52.0% เมื่อเปรียบเทียบกับไตรมาสเดียวกันปีก่อนหน้า
ขณะที่ต้นทุนขายในไตรมาส 2/2564 คิดเป็น 55.8% ต่อรายได้รวม ลดลงเมื่อเปรียบเทียบกับไตรมาสเดียวกันปีก่อนหน้าที่ 62.5% อันเป็นผลมาจากการเพิ่มขึ้นของอัตราการใช้กำลังการผลิตหลังจากที่ยอดขายในตลาดต่างประเทศมีการฟึ้นตัวอย่างมาก การอ่อนค่าของค่าเงินบาทในไตรมาสนี้ และการบริการจัดการต้นทุนการผลิต ต่างๆ ให้มีประสิทธิภาพมากขึ้นอย่างต่อเนื่อง